Nyeste Skilderie af Kiøbenhavn, 1815-01-21
Odense, d. 13de Januari. Endelig tør Odense haabe, ligesom de fleste andre Kjøbstæder, at faae sine Jorder udskiftede under en bedre Drivt end hidindtil. Et betydeligt Skridt hertil blev gjort ved en af Hr. Stiftbefalingsmanden foranstaltet Samling af Byens Huus- og Grund Eiere, hvorved vel over 400 i Tallet mødte, som Alle, paa Opfordring, eenstemmig erklærede sig for Udskiftningen, ligesom den største Deel af Borgerne allerede har gjort i en indgivet allerunderdanigst Ansøgning desangaaende. Til at overveie og foreslaae den rigtigste Plan, hvorefter Tingen skjønnes at kunne værksættes, blev derpaa af hvert Sogn valgt 4 Deputerede, for i denne Hensigt at sammentræde med Borgemesteren og 2de deputerede Borgere. De saaledes Valgte vare, fra St. Knuds Sogn, Justitsraad og Herredsfoged Knutzen, Redactorerne Jversen og Hempel samt Mølleren Krag, for St. Hans Sogn Provst Pram, Kjøbmand B. Nees, Farver Kellinghusen, og Værtshuusholder A. Thomsen, for Vor Frue Sogn Major C. Bardenfleth, Ridder, Landsdommer Dr. Baden, Communitetscasserer Kofod og Kjøbmand N. Møller. (Jversens Av.) Anordning for Almueskolevæsenet paa Landet i Danmark. (Slutning; see No. 6.) C. Underretning for Amtsskoledirectionen. s. J. Det paaligger Amtsskoledirectionerne at vaage, enhver i sit Embedsdistrict, over alt det, som kan bidrage til Almueskolevæsenets Fremme, og med Nidkierhed at paasee, at Hensigten af Vor Anordning af 29 Juli 1814 opfyldes. §. 2. Som. Sogneskolecommissionens nærmeste Foresatte, skulle Amtsskoledirectionerne have Ret til at fordre disses Betænkninger afgivne i alle de Tilfælde, hvor samme maatte behøves. §. 3. Af de Jndberetninger, som Sognenes Skolecommissioner ere pligtige at indsende in duplo hvert halve Aar, om Skolevæsenets Forfatning og Fremgang i hvert enkelt Distrikt, skal Amtsskoledirectionen beholde den ene Afskrift, til sin Efterretning, og indsende den anden til Vort Danske Cancellie, ved Aarets Slutning, samt derhos selv, for hele Aaret, afgive sin almindelige Beretning og Betænkning, angaaende Skolevæsenets Tilstand, og Forbedring i det den anbetroede Embedsdistrict. §. 4. Skulde der fra Sogne-Commissionerne indløbe Sager af den Betydenhed, at de ikke af Amtsskoledirectionen kunne afgjøres, da bør denne ufortøvet indberette det til Vort Danske Cancellie, til videre Foranstaltning. §. 6. J Henseende til Amtsskoledirectionens Kiendelser, og de Bøder, som denne maatte finde sig beføiet at paalægge Nogen, forholdes der efter hvad i Vor Anordning af 29 Juli 1814 er bestemt. §. 6. Amtsskoledirectionens Lemmer, og fornemmeligen Amtsprovsten, skulle efter Muelighed flittigen besøge Skolerne, og paasee, at Skolelærerne, saavelsom Skoleforstanderne og andre Sogne commissionens Medlemmer, troligen opfylde deres Pligter. Amtsprovsten bør og, paa sine Reiser i Amtet, jevnligen i Kirkerne overhøre Ungdommen, paa det at dens Fremgang i Christendommen kan erfares. §. 7. Amtsskoledirectionen skal især paasee, at ingen antages til Skolelærer, med mindre han besidder de Egenskaber og Færdigheder, samt har aflagt de Prøver, som i Anordningen ere foreskrevne, saa og at de, der beskikkes til disse Embeder, have tilveiebragt paalidelige Attester om deres moralske Characteer. §. 8. Dersom det fra Sognecommissionerne indberettes, eller paa anden Maade bringes i Erfaring, at der iblandt Skolelærerne findes nogen, som ikke har erhvervet sig tilstrækkelige Kundskaber, eller formedelst Alderdom og Svaghed er uduelig til at vedblive sit Kald, da skal Amtsskoledirectionen melde det til Vort Danske Cancellie, der er bemyndiget til at give en saadan Skolelærer Afskeed med Pension, efter Omstændighederne. 5. 9. J Henseende til Opsynet med Skolernes oeconomiske Forfatning, Bygningernes Reparation, og Vedligeholdelse m.v., har Amtsskoledirectionen. nøie at efter komme og overholde det, som derom i Anordningen er befalet.